Ана Ахматова
Първо завещание

Превод от руски: Иван Николов, 1974

chitanka.info

И пак звучат камбани над положен

върху земята бял саван от сняг,

духът ми е смутен и разтревожен

от скуката на Царско село пак.

Безмълвие и пустош ме приема,

дошъл е сякаш краят на света.

Като изчерпана навеки тема

дворецът дреме в смъртна самота.

1910

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.